 Guddoomiyaha KULMIYE isagoo hadalkiisa sii wata waxa uu intaa raaciyey, Hawlahaas dawladdaa madaxweyne Axmed Siilaanyo ayaa bilawday, shirar waawayn ayaa laga galay, shirkii Awr-boogays ayaa ka mid ahaa, kii u dambeeyayna waxa uu ahaa kii Cali Khaliif Galaydh kaga mid noqday Somaliland, sababta oo ah Somaliland jirimayso oo Somaliland ay ka maqanyihiin ama ay ka cago-jiidayaan Sool iyo Sanaag bari ma soconayso, haddii aanay qalbiga u furin, haddii aanay ka hawlgalin, haddii aanay ku qancin dastuurka, haddaanay ku qancin waxa la qabanayo, Somaliland wax baa ka maqan, taas ayaanu aaminsanahay haddaanu KULMIYE nahay, taas ayey xukuumadda Axmed Siilaanyo ka hawlgashay, taas ayaanu sii hirgelinaynaa haddii Ilaahay yidhaahdo. 